T.N.T. for the Brain

"T.N.T. for the Brain" (באנגלית: "חֹמֶר נֶפֶץ לַמֹּחַ") הוא שיר שהוקלט על ידי הפרויקט המוזיקלי הגרמני אניגמה, מתוך אלבום האולפן השלישי שלו, (1996).<ref name=":0"></ref> הוא נכתב והופק על ידי המוזיקאי הרומני-גרמני מיכאל קרצו. השיר הופץ כסינגל השני והאחרון מתוך האלבום ב-17 בפברואר 1997, בהוצאת חברות התקליטים וירג'ין רקורדס ו-EMI רקורדס.<ref name=":2" /> הוא הופץ בנוסף עם ארבעה רמיקסים שונים שנועדו לעזור בקידום שלו ברחבי העולם.<ref name=":0" /> מילות השיר עוסקות בתשוקה עזה, ללא הגדרת גבולות מסוימים וזאת, תוך התנסויות שונות הכוללות שימוש בסמים או השוואתם לאהבה.<ref name=":1"></ref> השיר מאופיין בסוגת העידן החדש, בדומה לשירים נוספים שהוציא הפרויקט באותה העת.<ref></ref>

"T.N.T. for the Brain" זכה לביקורות מעורבות ממבקרי המוזיקה ברחבי העולם, שטענו כי: .<ref name=":3" /> השיר זכה להצלחה מסחרית בעיקר בישראל, כאשר דורג בחמישייה הפותחת במצעד הלועזי השבועי של רשת ג' ושהה בו במשך חמישה שבועות בסך הכול.<ref name=":4" /> מחוץ לכותלי המדינה, זכה להצלחה בינונית בממלכה המאוחדת שם דורג במקום השישי במצעד הסינגלים הבריטי והשישים-ואחד במצעד הסינגלים הסקוטי.<ref name=":5" /><ref name=":6" />

== רקע ==
"T.N.T. for the Brain" הוקלט באולפני א.ר.ט. בביתו של המוזיקאי הרומני-גרמני מיכאל קרצו באי איביזה, ופורסם באופן מסחרי ארבעה חודשים לאחר יציאת הסינגל האחרון שיצא לאניגמה באותה העת, "Beyond the Invisible".<ref></ref> העטיפה הייתה דומה לזו האחורית של האלבום , בו נכלל הסינגל.<ref name=":0" /> הוא גם הופץ במטרה לעזור בקידום המכירות של האלבום; הוא צורף לקופסת מתכת כחולה, ובה נכלל השיר הזה בלבד בגרסה הערוכה של "קלאב אדיט", באורך כולל של 4:33 דקות.<ref name=":0" />

במהלך השיר, נעשה שימוש בחליל פאן; כלי נגינה עתיק ממשפחת כלי הנשיפה מעץ אשר מורכב מעשרה צינורות עץ או יותר, פתוחים מצד אחד וסתומים מהצד שממול, באורכים שונים, המחוברים זה לזה ומסודרים בצורה אנכית.<ref></ref> הוא יצא במגוון פורמטים כדוגמת: תקליט 12 אינץ', תקליטור, קלטת שמע ובהמשך היה זמין להורדה דיגיטלית.<ref name=":0" />

את השיר ביצעה הזמרת הגרמנייה סנדרה, שהייתה אשתו של קרצו באותה העת, יוצר הפרויקט המוזיקלי אניגמה, שהקליט את עצמו בתור הקול השני בשיר.<ref name=":7"></ref> בשנת 2001, הוחלט לכלול את "T.N.T. for the Brain" בתור הרצועה הרביעית אלבום הלהיטים הראשון של אניגמה, Love Sensuality Devotion: The Greatest Hits.<ref></ref>

== משמעות ==
ההקדמה והאאוטרו של "T.N.T. for the Brain" דוגמות קטע מתוך הרצועה "Horsell Common and the Heat Ray" הלקוחה מהאלבום Jeff Wayne's Musical Version of The War of the Worlds של ג'ף ויין משנת 1978.<ref name=":2"></ref> באתר SongMeanings נכתב שהשיר עוסק בחיבור נלהב ומסעיר בין שני אנשים; הדבר מבטא את החשקים של המבצעת בעיסוק וחקירת עומק מערכת היחסים שלהם, בשילוב אי-ודאות ואתגרים. השורה מראה תחושת אינטימיות וקרבה פיזית. למבצעת יש משיכה חזקה וכמיהה עזה לאדם שאליה היא פונה. השורה מהווה התבוננות של השניים והכמיהה לבהירות וגבולות במערכת היחסים שלהם; היא מעין אי-חיזוי של אהבה, אך בכל זאת מוכרת ומאופיינת באותנטיות ובטוהר שלה.<ref name=":1" />

המונח "T.N.T. for the Brain" ("חומר נפץ למוח") חוזר על עצמו לאורך השיר ומשמש ייצוג מטפורי להשפעה העזה שיש לחיבור הזה על מוחה ורגשותיה של המבצעת. הדבר מצביע על כך שהחוויה עוצמתית ונפיצה, אך מותירה רושם מתמשך. למבצעת יש נכונות לאמץ את האתגרים ואי-הוודאות שמגיעים עם הקשר. השניים מוכנים ללכת בעקבות התחושות ולהתמסר באופן מלא, גם אם זה אומר להיתקל בכאב או להתמודד עם הלא נודע.<ref name=":1" />

כמו כן, ישנו ניסיון לעודד את האדם שפונים אליו לא לפחד או להירתע. המבצעת מבטיחה להציג את המשמעות האמיתית של החוויה האינטנסיבית הזו. השורה מצביעה על עוצמת הרגשות המעורבים. ישנו דגש על כך שמה שהם חווים הוא אהבה עמוקה ואמיתית, לא רק משחק טריוויאלי.<ref name=":1" />

== ביקורת ==
במגזין הבריטי מיוזיק ויק דירגו את השיר בשלושה מתוך חמישה כוכבים, והעירו: "עוד מאותו הדבר לאניגמה עם ההצעה השנייה הזו מאלבום הזהב האחרון שלהם".<ref name=":3"></ref>

== וידאו קליפ ==
הווידאו קליפ הרשמי של "T.N.T. for the Brain" הועלה לערוץ היוטיוב הרשמי של ב-10 במרץ 2009.<ref name=":7" /> את הקליפ ביימה אנתיאה בנטון.<ref></ref>

=== עלילה ===
שתי הנשים מהסצנה המוצגת בדלת השנייה.
בתחילתו, ניתן לראות כדור דיסקו בו ניתן לראות פנים של אדם. מיד לאחר מכן, ניתן לראות בחור עם מסכה ובגדים מעור מביט לכיוון המצלמה ומזמין את הצופה להיכנס לתוך הקליפ, לכאורה – הוא מתגלה בהמשך כמנחה המוצג במספר סצנות מעבר, ביניהן אחת בה הוא מוציא אש מהפה שלו. לאורכו של הקליפ, הוא מבצע את השורה "T.N.T. for the Brain". הקונספט של הקליפ עוסק באינטראקטיביות הנוצרת בין הצופה לבין הדמויות המופיעות בו והמטרה שלו היא ליצור קשר ביניהם וליצור חוויה דמיונית מסוימת.<ref name=":7" />

בהמשך לכך, פרצופים שונים מוצגים בתוך הכדור ותוך כדי מוצגות ארבע דלתות בסך הכול, לתוכן מציץ דרך עינית הצופה – היא מעוצבת בצורת משקפת.<ref name=":7" /> בקליפ ישנו שימוש עז בגלגל הצבעים המבטא את הרגשות והתחושות של האדם. משמעותו של הקליפ עוסקת בניסיון לייצג את התת-מודע והחשקים הפנימיים.<ref name=":7" />
סנדרה, המשתתפת בקליפ ואף מבצעת את השיר עצמו.]]

==== דלת ראשונה ====
את הסצנה המוצגת בדלת הראשונה צילמו בשחור-לבן בשילוב הצבע האפור. על הספה מתיישב בפתאומיות גבר (הצופה, לכאורה) ומולו רוקדת אישה עם בגדי וינטג' מלכותיים. היא עוטה מסכה ומפתה את הגבר, אך נוגעת בו במקצת.

לקראת הסוף, היא אוחזת בפרצופו עם הציפורניים שלה והסצנה מתחלפת במהירות.

==== דלת שנייה ====
בסצנה השנייה שצולמה בצבע, בולטים הצבעים החמים שהם אדום–חום. אותו הגבר שוכב על מיטה מפוארת ושתי נשים מביטות בו. בהמשך לכך, ישנה סצנת מעבר ניגודית שצולמה בצבעים קרים של כחול–תכלת בה מוצגת אישה מרתיעה שטיפות מים בדמותה זולגות.

אזכור לדלת הראשונה מופיע בהתאמה, כאשר האישה במסכה מוצגת כמאיימת וגדולה אל מול הגבר שעוד שוכב על המיטה.

==== דלת שלישית ====
בהתאם לשתי הדלתות הקודמות, מזמין המנחה את הצופה לחדר השלישי, המאופיין בצבע הירוק. הגבר מהסצנות הקודמות יושב על מיטה ומביט בשלושה פסלים. בפתאומיות מופיע פסל רביעי בדמות אישה עם שיח קוצני המכסה את ראשה. היא מתחילה לרקוד בפניו ואף מנסה לפתות אותו. עם זאת, היא לא נוגעת בו והסצנה מסתיימת.

==== דלת רביעית ====
לקראת סוף הקליפ, מוצגת הסצנה האחרונה שצולמה בחדר המואר בצבע האדום. זו הסצנה היחידה בה לא ניתן לראות כמעט את הגבר. מעבר לכך, מופיעה שם אישה הלבושה כעכבישה בצבע שחור, כשקורי עכביש מקיפים אותה. היא רוקדת מאחוריהם ומנסה לפתות את הגבר. הוא נותר קפוא והיא מושיטה לו יד ונותנת לטרנטולה לעלות לו על כף היד. הוא מתעורר בבהלה וכך מסתיימת הסצנה.

בסוף הקליפ מוצגות כל הסצנות במהירות וכל אותן הנשים מוצגות בזו אחר זו. הקליפ מסתיים בכך שעינו של הגבר מוצגת על כדור הדיסקו.<ref name=":7" />

== הצלחה מסחרית ==
"T.N.T. for the Brain" לא זכה להצלחה מסחרית גדולה ברחבי העולם. הוא דורג במקום השישים במצעד הסינגלים הבריטי ושהה בו במשך שבועיים בסך הכול.<ref name=":5"></ref> בסקוטלנד דורג במקום ה-61 במצעד הסינגלים הסקוטי, אך לא הצליח להעפיל לשישים העליונים.<ref name=":6"></ref> הצלחתו העיקרית של השיר אירעה בישראל. ב-15 באפריל 1997 הוא דורג במקום האחד-עשר במצעד הלועזי השבועי של רשת ג'. בהמשך לכך, הצליח להיכנס לעשירייה הפותחת ואף לחמישייה הפותחת בהתאמה. בשיאו, דורג במקום הרביעי ובסך הכול שהה במצעד במשך חמישה שבועות עם ניקוד מצטבר של 143 נקודות בסך כול.<ref name=":4"></ref>

== רשימת השמעה ==

== קרדיטים ==
הקרדיטים מותאמים מהערות האלבום של .<ref></ref>
* מיכאל קרצו – לחן, כתיבה, הפקה, הנדסה, שירת רקע
* סנדרה – שירה
* יוהאן זמברסקי – ארט דיירקשן, עיצוב
* LMP – ארט דיירקשן, עיצוב
* וולקר שטרטר – איור

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|17 בפברואר 1997
|תקליט 7" • תקליטור • קלטת שמע
|וירג'ין • EMI
| style="text-align:center;" |<ref name=":0" />
|}

== קישורים חיצוניים ==

== ביאורים ==

== הערות שוליים ==

קטגוריה:שירי 1997
קטגוריה:סינגלים מ-1997
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירי אהבה
קטגוריה:שירים על מיניות
קטגוריה:שירים על סמים
קטגוריה:שירי העידן החדש
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס